CELEX: C2006/010/22
Language: sl
Date: 2006-01-14 00:00:00
Title: Zadeva C-386/05: Predlog za sprejem predhodne odločbe na podlagi sklepa Oberster Gerichtshof z dne  28. septembra 2005  v zadevi Color Drack GmbH proti Lexx International Vertriebs GmbH

14.1.2006   
            
            
               SL
            
            
               Uradni list Evropske unije
            
            
               C 10/11
            
         Predlog za sprejem predhodne odločbe na podlagi sklepa Oberster Gerichtshof z dne 28. septembra 2005 v zadevi Color Drack GmbH proti Lexx International Vertriebs GmbH
   (Zadeva C-386/05)
   (2006/C 10/22)
   Jezik postopka: nemščina
   Oberster Gerichtshof je s sklepom z dne 28. septembra 2005 v zadevi Color Drack GmbH proti Lexx International Vertriebs GmbH, ki ga je sodno tajništvo prejelo dne 24. oktobra 2005, Sodišču Evropskih skupnosti predložilo predlog za sprejem predhodne odločbe.
   Oberster Gerichtshof predlaga Sodišču, naj odloči o naslednjem vprašanju:
   Ali je člen 5(1)(b) Uredbe Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL 2001, L 12, str. 1) treba razlagati tako, da lahko kupec toži prodajalca blaga, s sedežem na ozemlju države članice in ki je blago dostavil kupcu, ki prebiva v drugi državi članici, po dogovoru v različne kraje te druge države članice, pred sodiščem enega izmed teh krajev, glede pogodbenega zahtevka v zvezi z vsemi (delnimi) dostavami?